ПРАЗНИК НА БУКВИТЕ
Песен: Химн на СОУ Хр.Ботев
1 .Ученик : И ние поехме по стъпките Ботеви и ние тачим заветите български.       И дълбоко и от сърце се прекланяме, защото още си спомняме онзи септемврийски ден, в който за първи път прекрачихме прага на училището.
2.Ученик: Нима отдавна бе това ?
 Как бързо времето измина?
3.Ученик : Мили родители, уважаеми гости, ние изучихме всички букви.Вие сте ни най-скъпи и затова ви благодарим,че дойдохте на нашия празник на буквите. С вас ще споделим най-голямата си радост,че...	
4.Всички : Вече сме грамотни !
5.Ученик : 
Преди цели десет века 
в тази хубава страна 
неграмотен бил 
човека и живеел в тъмнина. 
Всяко българче тогава 
не разбирало писмо 
имали сме си държава,
но сме нямали четмо. 
В Солун града са живели 
две добри деца тогаз. 
Те играели, но и чели 
и не плачели на глас.
Те са Кирил и Методий – 
извори на светлина 
на славянсике народи 
те създали книжнина. 
Те измислили тогава 
българското А, Бе, Ве, 
на което за прослава 
пишем дълги векове.

6.Ученик : Но я кажете кой беше с нас през тези няколко месеца?
7.Всички : Букварът
8.Буквар : Деца, радвам се, че на празника сме отново заедно.Спомняте ли си, как с интерес ме докосвахте, плахо разгръщахте моите страници " Колко много букви ? ", " Как ще ги научим всичките ? " -  казвахте вие. Мечтаех за часовете, в които ще съм с вас. Исках те да бъдат приятни и интересни. Запознахте се с буквите, които носят мъдростта. 3а да откриете коя е майката на вашите нови познайници буквите чуйте и отгатнете гатанката: Трийсетина сестрици все от тънки чертици. Станеш ли с тях другар, туй ще ти с ценен дар. С тяхна помощ най-добре ум и разум се бере.
                      Що е то?
9.Всички: Азбуката
10.Азбуката :Това наистина съм аз - царицата от града на знанието. През месец септември вие поехте по пътя към приказния град, към замъка с часовниковата кула. И за да преодолеете по-леко трудностите по него,аз ви изпращах едно по едно децата си - буквите.
Вие ги пишехте и изговаряхте, научихте много за тях.Днес ми стана тъжно за моите рожби и тръгнах да ги търся.Щастлива съм, че ги откривам тук сред вас.

 / Влиза Буратино и пее /
11 .Буратино:Аз съм малко дървено човече кой не ме познава / 2             аз съм умен весел и сърдечен всеки го признава, да     Буратино /2 се наричам приключенията много аз обичам         ет носът ми дългичък е знам, но беда не е това.
    Днес в училището искам веднага да се науча да чета,утре ще се науча да пиша, а вдруги ден ще се науча да смятам / чува се мелодия / Каква е тази мелодия ? Жалко,че трябва да отивам на училище иначе...	Във всеки случай трябва да взема решение: Или да отида на училище или да чуя мелодията. Реших! Днес ще отида да слушам мелодията, а утре на училище. Винаги има време за училище. Какво става тук? Какво има ?
12.Азбуката: Буратино моля те не ми пречи да събера децата си. Искам да направим чудесен празник.
13.Буратино :Какъв празник?
14.Азбуката : Виждаш ли тези деца.Това са първокласници, които вече знаят     всички букви. Може би някой ще прочете какво пише тук. Деца, някое от вас знае ли да чете?
15.Всички : Да! Да!
16.Азбуката : Какво пише тук?
17.Всички: Гледайте театралната постановка " В царството на буквите".
18.Буратино : Отдавна ли започна?
19.Ученик : Не! Не ! Само преди десетина минути.
20.Буратино : И колко струва билета ?
21.Ученик: Само четири петачета.

22.Буратино: Ще ми дадеш ли четири петачета за този нов буквар? Много ми се иска да видя празника,а нямам пари да си купя билет.
23.Ученик : Добре! Ето петачетата, дай буквара!
24.Буратино: Мили деца, разрешете ми да ви погледаммалко, да ви послушам, за                  да се науча и аз.
 
25.Всички : Заповядай, Буратино, седни!
26.Азбуката : Слушай,гледай,но не пречи. 
27.Буратино: Добре обещавам!

28.Азбуката : А сега вече трябва да събера децата си, защото неотдавна в града на знанието пристигна принц от съседното царство и пожела една от принцесите букви за жена. Той и сега е тук. Обещах да изпълня неговото желание, но трябва да реши три задачи. Ето първата:
                 - Имам шест дъщери, които на пръв поглед изглеждат еднакви, но все пак три от тях са по- различни от останалите три. Е принце, позна ли кой са тези мои дъщери? 
29.Принца : Това са гласните звукове.
30.Азбуката : Втората задача на принца е да раздели буквите принцеси на две    групи 
              / Принцът ги разделя/
Ученици, можете ли да кажете защо принцът ги раздели така?
31 .Ученик: Принцът правилно ги раздели в две групи. Широки - А, О , Е      Тесни - Ъ , У ,И
32.Азбуката : Принце,вие решихте втората задача, но дали и със същата  лекота ще се справите и с третата? Разделете девойките по двойки !
33.Азбуката: Деца, защо принцът раздели принцесите точно в тези двойки?
34.Азбуката : Е принце, отговорихте вярно на поставените въпроси. Коя принцеса ще си изберете?
35.Принца :  Всяка от тези принцеси е прекрасна, но между тях няма     съгласна.
36.Буратино : Колко хубаво! Колко хубаво!
37.Буквара : Ти приятелю, май че взе да пречиш.Хайде излизай на вън!
38.Буратино : Аз искам малко още да погледам,за да се науча още мъничко.
39.Буквара : Спри ! Спри ! Спри !
Ти продаде си буквара няма туй да ти простя. Ти ме нарани дълбоко Идвам да ти отмъстя.
40.Буратино : Ох, недей букварко мили! Не разбирам аз защо?
41.Буквара : Ти ли не разбираш, ти ли ? Толкова е ясно то.
42.Буратино : Не, аз искам тука малко да погледам. Чакай! Моля те ! Постой! Ще чета обещавам всеки ден ще чета!
43.Буквара : Ти не чете цяла зима! Та сега ли ? Тръгвай с мен! 
/ Води го пред съда /
44.Буратино : Леле, туй е съд! 
45.Буквар : Нека всеки се изкаже! 
46.Двоеточие : Ето аз съм двоеточието. 
47.Многоточие : А пък аз съм многоточието.
48.Двоеточието и Многоточието : и ... Нийде Буратино не ни слага и с това ни той    излага.
49.Мислите несвързани : Ний сме мислите несвързани 
                            в круша... дренки аз бери...   
                              ти иди го разбери. 
                             Бур ... ни нас о-са-ка-ти. 
                              Трябва глоба да плати!
50.3апетая : Смеят се на нас децата, че не сме си по местата.
51 .Изречение : Аз на Буратино съм творение 
                 неговото изречение 
                 най съм далго на света 
                 все говоря не мълча.
52.Буквара : Спри, главата ще ме заболи!
53.Изречение : Моля, моля за отсрочка!
                 Как да спра, аз нямам точка?!
54.Лъв : Търся тук едно момче 
          дето много не чете. 
          То ме пише грешно лъф.  
          Дайте да го лапна - глъф.
55.Гъска : Добър ден !
56.Всички : Какво желаете ?
57.Гъска : Моля „думата ми дайте!
58.Буквара : Е, добре де говорете !
59.Гъска : Буратино вие не корете! 
           Аз дори ще го похваля 
           и с перце ще го погаля, 
           че защо ще се оплаквам 
           по-добро и не очаквам. 
           Пише Буратино с малко б, 
           а пък гъска с главно Г. 
           Тая работа е славна 
           аз от Буратино съм по-главна.
 / Тича попа запъхтян - трепери от страх /
60.Буквара : Дядо попе, укроти се !

61. Попа : Зло ме сполетява,братя! 
              Той не знае правописа. 
              Значи иска вместо боб 
              да яде на обед поп.
62.Котарак : Ами, аз какво да кажа: 
               колко букви ми изяде! 
              Той наместо котарак 
              ме написа просто рак!
63.Буквара : Нека чуем пиеъмчето!
64.Писмото : Ти раз-къ-са ми сър-це-то, 
              че до татко си Джапето 
              с триста грешки ме изпрати!  
65.Буквара: Дайте думата на знаците!

66.Удивителен: Аз се чудя как така 
                 тая буратинова ръка 
                 тъй стои без наказание 
                 щом е Буратино без желание
                 да се учи , да се учи 
                 та в живота да сполучи.

67.Въпросителен: Аз задавам тук въпрос
                   щом е Буратино толкоз прост
                   та не учи книжките,
                   а ги гризат мишките,
                   то защо ли прокурора
                   го не прати във затвора?

68.Буратино: Ех, изпаднах в зла беда!
               Драги съд, драги съд
               ще се уча други път.
               Чуйте вие мили сладки 
               мои книжки и тетрадки 
               ще се уча обещавам!
               В писането ще внимавам!
               Хайде всички удивителни
               и добрички въпросителни,
               пак в тетрадките елате
               заемете си местата!
               двоеточия, многоточия,
               няма аз да ви излагам!
               запетая, точка в края,
                дето трябва ще ви слагам!
                  С ф лъва не ще нервирам. 
                 Няма поп да ви сервирам. 
                 Няма да превръщам пак 
                 котарака в речен рак. 
                 Ще изуча правописа, 
                 ще изпипам краснописа, 
                 та до тате писъмцата 
                 да са хубави и чисти 
                 като низани мънисти!

69.Всички : /ръкопляскат/ Браво !
70.Буквар : Чухте ли деца добри Буратино обущание стори. Ще се труди, ще се учи и наистина ще сполучи.
71.Азбуката : Мили букви, влезте мигом Буратино обеща, но да го поправим ние днес. Варвам, мили деца, че вие се убедихте колко са важни всички букви. Магия съществува във всяка една от тях. Гледаш ги едни и същи, а като се подредят. Азбуката която ни подариха нашите предци.

Всички букви в моя кошер 
викнаха да спорят снощи, 
              чуйте вие препирнята 
              и решете им съдбата.

А
Кой ше мери сили с мене-
първи съм от старо време. 
Следващи сте всички други, 
без достойнство и заслуги. 
Два пъти в атлас ме има и в шамар 
и в балерина, в карнавал съм цели три! 
Ха, върви ме изпъди!  
Б
Първа като си- 
какво-напиши без "Б" гребло,
баница,отбор,хобот, 
барабан,небе и брод,
а в Болоня и в Бомбай
без билет не може,знай!
В
Варда! Варда! Аз съм "В-то", 
а пазете се от пътя! 
В буквената челна тройка
се класирах с два-три скока 
във водата не се Давя
и велик човека правя.
вяра,волност,времена
почват с "В", не с"Б" и "А".
Г
Га-Га-Га! Сега да видя 
Гири кой без "Г" ще вдига, 
как голям без "Г"ще бъдеш, 
Гащите си как ще сгънеш?

Д
Дом, другар и дъщеря 
са роднини по това, 
че започват с "Д"-със мен-
всяка нощ и всеки ден. 
Друго, дрян, дървар и драга 
с "Д" да почваш се налага.
Е
Е-е! Стига ми е ерчи!
Ехото не чу ли вече? 
Ето сребърен елен 
към еверест е устремен.
Ели вчера каза даже: 
Буква "Е" най-много важи!
Ж
Важи ли? Без "Ж" не важи! 
Ей сега ще ти докажа: 
Изпусни ме-стана "вай"!
И без мен не може, май. 
Аз живот съм, че и жито-
не ме гледай  жаловито,
ще помислят, че си гладен, 
ако липсва "Ж" във "жаден".
З
Само в "3" звъни звънчето, 
знамето трепти напето! 
Здравко с мен е в златно здраве,
казва с татко си "наздраве"; 
ти къде ще стъпиш, а?, 
ако няма "3" в Земя? 
Зорките звезди изгряват-
мене-буква "3" прославят.
И
И-и! Но колко ще ви слушам,
че дойдохте ми до гуша!
Искате ли да сте двама,
идва "И" и страшно няма...
Тикви, истини, игрички...
с мен приятели са всички.
Само дето Илияна
ме ядосва сутрин рано-
вместо мене пише ,братко,
някакво джудже-И-кратко!

Й
Я не ми се подигравай! 
"Кратко и" съм ,но не давам 
името ми да смущаваш, 
до обиди да прибягваш, 
Йовка, Йонко и Йоанна 
гордо казват, че съм славна, 
затова и с мен започват. 
Ю и Я без мен не могат. 
Най-добре се чувствам в рай, 
ти не си ни в "чай",ни в "май"
К
Колко криви кавгаджийки!
Аз пък съм си късметлийка. 
"К"-красавица кокетна, 
Кок засукала дискретно!
Кой косите ми ще къдри?
Как краката ми са дълги? 
Яздя кон в кокос се мия 
и из космоса се крия. 
Но къде ли се е свряла 
Коледната ми китара?
 
Л
Красота си! Но какво
Струваш ти без "Л" в любов. 
Да, любов съм, и наслада,
лято, литнала ливада,
люлка, лястовица, ласка 
и легло-на Атанаска! 
С лебедите "Л" лети 
и в легенди го търси! 
Всичките като ви люшна, 
ще изчезнете послушно!
М
Моля! Мир да има искам, 
мирис морски "М" разплисква! 
Млъквайте, мърморки мили, 
Май не сте се още мили? 
Я, молитва да прошепнем, 
мъдри мисли да си вземем, 
Милосърдни и добри 
да са нашите мечти.

Н
Не, Не, Нерви вече нямам-
никой "Н" не споменава.
Никаквици-най-нахални,
наредили се банално,
някакви неща натякват,
постоянно се оплакват!
Невидимка слагам скришно
и без мене ще сте нищо.
Намери ме в ко, в наука!
Няма ли ме? Ха-наслука!
О
"О"! За щастие ме има! 
Аз съм най-употребима. 
В радост, в болка, в лудория,
 викаш ме като магия. 
Обич много нося, хора, 
с орехче ви срещам в двора. 
Мой приятел е Огняна, 
в огледало вечно взряна. 
Вчера с батко си дойдоха: 
хапват мед и казват "Оха"!
П
Пеят песни пет петлета, 
а на плета пише Петя: 
"П" да пиша вече мога, 
поздрави от мен и Гого! 
Правилно разбрахте вече-
"П" е път с приятел вечен.
Р
Радвате се и защо? –
Много просто-"Р" дошло. 
Имам разум, ред, ръце 
И разтупкано сърце,
рибка мряна за рибар
и ръчичка за другар.
Роза ще ти подаря,
в рими ще те претворя.
Тропай кръшното хорце.

С
Стига! Стоп! Съюз ни трябва!
Славата света ограбва.
Всички да се съберем
и единни да се спрем-
спор раздори и сплетни
смело да застопорим
сигурност ще има само
съюзени щом сме здраво!
Т
То...съюз добре...обаче,
„Т” в съюз най много значи.
Тя ще бъде негов татко,
Не за бързо и за кратко.
Техниката и трудът
с пълна пара ще цъфтят.
Тихо! Тайната ни тежка 
Да не бодне Таралежка.
У
Буря! У-у! Ура! Ура!
Ураган ви връхлетя!
„У” съм.Удари нанасям
и съюзи не понасям.
Умна, учена и щура,
чувам се от два чучура.
Е, когато видя Живка,
Може да и дам усмивка!
Ф
„Ф" Фантазия ви носи, 
не задавайте въпроси. 
Философи, фараони 
в миг превръщам в телефони. 
Фитнес всеки ден тренирам 
фъфленето най презирам. 
Фа- дочу ли нотен тон 
за фенер и ксилофон?
X
Фантазьорката! Ха-Ха! 
Хубаво се разигра, 
хрема хвана от възхвали! 
"X" хитруша е, разбра ли?
 Хич не ми се и хилете, 
че без моя смях ще мрете. 
Може да сте и хиляда, 
но съм аз тук -цар на хляба!
Ц
Моля, моля, кой бил цар? 
Не ти! Аз съм господар! 
"Ц"-царица с царедворци,
"Ц"-училищни прозорци 
църква, царевец, 
перце и усмихнато лице 
цялото аз образувам 
и с цветята те целувам.
Ч
Чувай, че часовник бие,
чудото познайте вие, 
че без неговото Чувство,
не живот е, а безумство. 
В танца "Ча-Ча" 
чучулига по чорапи се издига. 
Имам право да празнувам-
аз човека именувам!
Ш
Ш-ш-шт! Шамари ще ядете! 
Шумни сте! Поне шепнете!
Шетай в къщата без шапка-
само с шарена забрадка. 
Ще ви чуе мишка бяла, 
що в шушона е заспала, 
шест шишета ще изпие, 
сиренцето ще открие 
и в широкия долап 
ще закуси с него-хап!(шат!)
Щ
Що се щурате, щураци?
Ще ви дам едни мераци! 
Няма бъдеще за вас, 
докато не дойда аз. 
"Щ"-ще мога, ще мечтая 
и щастливо ще играя. 
Щукна ми-да щипна щука, 
Но къде и е къщурката? 
Ще отида при Щилянка 
щърбавата сладуранка, 
щедро ще я наградя-
щастие ще и даря.

Ъ
Ъ-ъ-ъ! Това магаре
вечно мене изговаря! 
Не, че имам нещо против, 
ала вземат ме на подбив. 
Чувствам се така излъгън-
с мене почва само "ъгъл".
Иначе съм всепризнат 
в къща, път, добър, ръбат в 
гъба, зъби, кръг, върти...
 Гдето и да си-бъди!
Ю
/Тю! Да се не види! 
Тука "Ю"-то никой не допуска,
юни, юли, дюли, гюм 
негодуват в своя друм. 
Полюлявам се в ютия, 
във кюфте и в гюрултия,
гуша се в красив тюрбан 
и заспивам със юрган, 
в люляк дъхам полъх нов 
и целувам те с любов. 
Юбилей голям ме чака-
колкото за сто юнака! 
Кой каквото да дюдюка 
"Ю" е цар на двата звука!
Я
Братко, я недей така-
с теб близнаци сме си два. 
Виждам ти се по-дебела-
знак и половина взела. 
Дойде ли-добре го зная, 
значи вече сме към края.
Ясно чувате ме:"Я"-чак земята аз въртя, 
от ямайка до Япония 
свиря ямболска симфония. 
Тук не слагай запетая. 
Точка. Свърши!
Всички букви: Я, пък тая! Азбуката:
Азбуката: Ех, деца, дечица свидни, 
            толкова сте ми наивни! 
            Никога не можеш сам 
            да достигнеш връх голям. 
            Само дружно съчетани 
            думи можем да направим, 
            после-цели изречения, 
            текстове и ценни мнения. 
            И накрая- чудна книга 
            славата ни ще издига! 
            Букви български, 
            вървете и децата намерете-
            всичките да ви изучат-
            силата ви да получат.

Буквара : Е, Буратино! Време е и ние да отидем при буквите.
Буратино : Хайде!
Ученик : На кукленото царство дойде края.
          Голяма съм и всички букви зная 
          и след вечеря без да сбъркам сричка 
          на глас започвам да чета самичка. 
          Тогава лампата по - силно бляска, 
           а малкото дръвче отвън ми ръкопляска.
Ученик : От крехката розова пъпка 
            Разкошен разцъфва цветът. 
            От малката, първата стъпка 
            започва най-дългият път.
Ученик: От борче разперва се борът,  
           от зрънце пшеничния клас 
           Растат и големите хора 
           от малки деца като нас!